
A megváltozott munkaképességű személyek foglalkoztatásának társadalmi hasznossága

Az Európai Gazdasági Közösséget sújtó nagymértékű munkanélküliség, a fejlett jóléti rendszerek juttatásai a tagállamok egyensúlytalanságához vezettek. A jövő nagy kihívása, hogy ezek a fejlett tagállamok kezelni tudják az öregedő társadalom, a nyugdíjrendszerek problémáit. Az EU 2010-2020 éves terveivel, programjával összhangban vannak a kormányunk által bevezetett változtatások, hiszen mindkettő célrendszerében megjelenik a nagy létszámú ellátottak létszámának csökkentése és visszavezetése a munkaerőpiacra.
A célom, hogy a társadalmi-gazdasági költség-haszon elemzés elméletét ismertessem, illetve egy konkrét szervezeten keresztül bemutassam komplex rendszerét a társadalmi haszon elemzésnek. A szervezet pénzügyi és társadalmi-gazdasági haszonelemzését összevessem.
Dolgozatomban arra kerestem a választ, hogy a megváltozott munkaképességű munkavállalókat foglalkoztató szervezetek támogatása szükséges-e, illetve társadalmilag hasznos-e?
A Mozgáskorlátozottak Somogy Megyei Egyesületének intézményeit, tevékenységeit elemeztem. Megvizsgáltam bevételeit, költségeit, vállalkozói, illetve közhasznú tevékenységeit.
A döntéshozók kiemelt felelőssége, hogy a pénzügyi mutatókon túl megismerjék az összefüggéseket, a hatásmechanizmusát a társadalmat érintő problémáknak, döntéseknek.
Mivel a társadalmi-költség haszonelemzést még háttérbe szorítják a pénzügyi költség-haszon elemzések, ezért az Európai Bizottság Foglalkoztatási, Szociális és Egyenlő Esélyek Főigazgatósága (DG EMPL) a jövőben egységes rendszert, módszertant kíván kidolgozni a társadalmi haszonelemzések módszertanára.
Összegzésként a dolgozatomban azt mutatom be, hogy a szervezet támogatása hasznos, vagyis a társadalmi hasznok meghaladják a társadalmi költségeket. Az aktív ellátások, a foglalkoztatási rehabilitáció társadalmilag hasznosabb, mint a passzív ellátások, mert elősegítik a társadalmi integrációt, a munkába való tartós visszatérést.



